open-index/open-wikipedia-markdown huggingface dataset:
Henry Wilson

**Henry Wilson** (født 16. februar 1812, død 22. november 1875) var en amerikansk senator fra Massachusetts og den 18. visepresidenten i USA. 

Wilsons ble født Jeremiah Jones Colbath i Farmington, New Hampshire. Familien på 12 kunne ikke forsørge seg selv, og han ble adoptert bort til en mann med etternavnet Wilson. I 1833 endret han også sitt eget navn til Henry Wilson. Samme år flyttet han til Massachusetts og begynte å jobbe som skomaker. 

I 1841 engasjerte han seg i lokalpolitikken, og fra 1848 til 1851 var han eier og redaktør av avisen *Boston Republican*. Wilson stilte til kongressvalg i 1852, men det skulle gå tre år før han ble valgt inn, da som senator fra Massachusetts. Han ble gjenvalgt tre ganger, og satt til han i 1873 ble visepresident. 

Wilson satt som visepresident fram til han døde i 1875.  

Wilson engasjerte seg sterkt i kampen mot slaveeiernes makt, og skrev flere bøker, blant annet:  *History of the Anti-Slavery Measures of the Thirty-seventh and Thirty-eighth Congresses, 1861-64* (1864); *History of the Reconstruction Measures of the Thirty-ninth and Fortieth Congresses, 1865-68* (1868); og den svært verdifulle *History of the Rise and Fall of the Slave Power in America*, (tre bind, 1872-77).  Osgood and Co., 1873-77)

## Referanser


## Eksterne lenker
* 
* 
*  ''History of the antislavery measures of the Thirty-seventh and Thirty-eighth United-States Congresses, 1861-64'' by Henry Wilson at archive.org
*  ''History of the reconstruction measures of the Thirty-ninth and Fortieth Congresses, 1865-68'' by Henry Wilson at archive.org
*  ''History of the rise and fall of the slave power in America'' Vol 1 by Henry Wilson at archive.org
*  ''History of the rise and fall of the slave power in America'' Vol 2 by Henry Wilson at archive.org
*  ''History of the rise and fall of the slave power in America''  Vol 3 by Henry Wilson at archive.org
Frants Dræby

**Frantz Dræby** (født 1740, død 1814)  var en dansk embedsmann, som i ettertiden er mest kjent for å ha oversatt første del av Adam Smiths *An Inquiry into the Nature and Causes of the Wealth of Nations* (Nasjonenes velstand) til dansk i 1779. 

Dræby ble født i København som sønn av en brennevinsprodusent. Etter å ha fullført Kiøbenhavns Skole,  studerte han teologi ved Københavns Universitet. Rundt 1766 ble han ansatt som huslærer i Norge. Som huslærer for James Collett i 1760-årene hadde Dræby nær kontakt med handelsborgerne i Christiania, herunder den ledende norske familien Anker.

Etter flere år som huslærer, hvor han bl.a. foretok flere reiser i Europa, ble han i 1777 ansatt som sekretær i Økonomi- & Kommercekollegiet i København, med funksjon som leder for Kommercekollegiets norske sekretariat. I statsadministrasjonen i Danmark-Norge gjorde han karriere, og oppnådde han rang som kammerråd i 1781, som justitsråd i 1797, og som etatsråd i 1804.

Oversettelsen kom i stand med bakgrunn i to andre medlemmer av Kammerskollegiet, Andreas Holt og Carsten Anker. Sistnevnte hadde sammen med sin bror Peter truffet Adam Smith i Glasgow i 1762 og to år senere i Toulouse.  Dræby påbegynte muligens oversettelsen av Adam Smiths økonomiske hovedverk allerede i 1776, da den første utgaven kom ut i London. I 1779 ble oversettelsen utgitt under tittelen *Undersøgelse on National-Velstands Natur og Aarsag* på Gyldendal Forlag i København. Hovedtyngden av kundene holdt sannsynligvis til i Norge.

Dette var den første offisielle oversettelsen av *An Inquiry into the Nature and Causes of the Wealth of Nations* til noe språk. Korrespondansen mellom Andreas Holt og Adam Smith viser at Smith var meget beæret over at boken var oversatt til dansk. 

## Kilder
* *Adam Smith og kredsen bag National-Velstands Natur* Libertas, juni 1998
* *Adam Smith finnes på norsk*, leserinnlegg i Aftenposten 2007-02-08 av Rolv Petter Amdam, professor i økonomisk historie ved Handelshøyskolen BI
Thorleif Dahl (1891–1967)

**Thorleif Brandtmann Dahl** (1891–1967) var en norsk reklamemann, forlegger, filolog og mesén.

Han var utdannet historiker ved Det Kgl. Frederiks, med hovedoppgave om Balkan. Kort etter første verdenskrig arbeidet han i et år som lærer for norske elever ved Lycée Corneille i Rouen. I 1920 begynte han som sekretær i Utenriksdepartementet, men etter at hans eldre bror Georg Sverdrup Dahl døde i 1922, så han seg forpliktet til å videreføre reklamebyrået broren hadde etablert,  Sverdrup Dahl A/S, en oppgave han gikk inn for med stor energi. Firmaet konsentrerte seg først om kinoreklame, men under annen verdenskrig begynte han å satse mer på forleggervirksomhet. Forretningsdriften fortrengte likevel aldri hans sterke interesse for kunst, kultur og folkeopplysning.  Hans suksess i forretningslivet gjorde det mulig for ham å donere betydelige midler til slike formål.

Han var redaktør for *Aschehougs verdenshistorie* fra 1953 til 1958 og *[[Vårt folks historie]]* fra 1961 til 1964. Dahl var opptatt av at den klassiske litteraturen måtte oversettes til et moderne norsk riksmål og at riksmålsbevegelsen måtte mobilisere mot samnorsktilhengernes fremstøt, og opprettet i 1956 et fond som skulle utgi klassisk litteratur under vignetten «Thorleif Dahls Kulturbibliotek». Grunnkapitalen ble utgjort av verdipapirer på  NOK. Fondet ble etablert som en stiftelse knyttet til Det Norske Akademi for Språk og Litteratur. Med midlene Dahl stilte til rådighet har en rekke verker, både gammelnorsk litteratur og klassiske verker fra oldtiden, middelalderen og nyere tid inntil 1800, blitt utgitt på norsk. Det Norske Akademis Pris til minne om Thorleif Dahl er oppkalt etter ham.

## Referanser


## Eksterne lenker
* «Thorleif Dahls kulturbibliotek 50 år»
* «All grunn til å juble for Thorleif Dahls Kulturbibliotek», fra Riksmålsforbundet, av Rune Slagstad
Heinz von Allmen

**Heinz von Allmen** (født 10. august 1913, død 11. november 2003 i Lauterbrunnen) var en sveitsisk alpinist og langrennsløper.

## VM-medaljer
* 1936 i Innsbruck – sølv i alpin kombinasjon
* 1934 i Mürren – bronse i utfor
* 1936 i Innsbruck – bronse i utfor
* 1934 i Mürren – bronse i alpin kombinasjon

## Referanser


## Eksterne lenker
*
Fylkesvei 3310

**Fylkesvei 3310** går mellom Lunde i Nome og Drangedal. Veien er 36,5&nbsp;km lang.

Frem til 2019 hadde veien betegnelsen fylkesvei 109 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Mardonius

**Mardonius** kan være:

* Mardonios (persisk feltherre)
* Operasjon Mardonius, sabotasjeaksjon på Oslo havn i natt til 27. april 1943
Aronsløkka skole

**Aronsløkka skole** er en barneskole i Drammen, beliggende vest i kommunen, i bydelen Åssiden. Skolen ligger praktfullt plassert med utsikt over byen mot sørøst og Eikerbygdene mot vest, tett opp til marka og med alpinanlegget Aronsløypa som nærmeste nabo.

Skolen ble bygd  i 1974 og har ca 410 elever og 50 ansatte.

Skolens særpreg og pedagogiske profil kommer til uttrykk i mottoet ”Vi vokser – sammen”, som uttrykker en fellesskapsholdning til faglig og sosial utvikling som alle ved skolen er ansvarlig for å arbeide mot. Skolens satsingsområder er Vurdering for læring, fremtidens kompetanser, digital læring og fysisk aktiv læring. Skolen ble i 2014 nominert til Dronning Sonjas skolepris. Skolen er også en av få skoler i Norge som jobber med Kagan samarbeidslæring. Dette er metodikk som i stor grad aktiverer elevene og bygger kompetanse i kommunikasjon og samarbeid. Skolen er en mye besøkt skole på grunn av sine satsingsområder og erfaringer.

Skolen har fått et nytt nærmiljøanlegg i skolegården i regi av Natur, vei og idrett i Drammen kommune.

## Rektorer
* Nå: Arnstein Larsen 2023 -
* Tidligere:
** Lars Christian Gjøsæther - 2020-2023
** Lena Westrum - 2012-2020
** Hildegunn Lie - 2007-2012
** Turid Evenshaug - 1992-2007
** Reidulv Aanes - 1980-1992
** Tor Adler Knutsen - 1974-1980

## Referanser


## Eksterne lenker
* www.drammen.kommune.no/aronslokka
* www.facebook.com/aronslokka
Andrzej Bachleda

**Andrzej Jan Bachleda-Curuś** (født 1947) er en tidligere polsk alpinist. Han er den eneste polakk som har vunnet en medalje i et alpin-VM. Han vant bronsemedalje i den alpine kombinasjonen i VM 1970 i Val Gardena og sølv i samme øvelse fire år senere i St. Moritz.

Bachleda vant den eneste verdenscupseieren i sin karriere 19. februar 1972 i Banff i Canada da han vant slalåmrennet. Samme sesong kom han på tredjeplass i slalåm tre ganger og kom på andreplass totalt i slalåmcupen.

## Referanser


## Eksterne lenker
*
Bjelkebro

**Bjelkebro** er en bro som består av en bjelke som hviler på pilarer.

Dette er den enkleste brotypen. En bjelke støttes i hver ende. Kreftene presser nedover mot støttepunktene. Når bjelken belastes presses toppen sammen mens bunnen strekkes. 

Avstanden mellom støttepilarene kan være opptil 300m.

Mange broer har bjelketverrsnitt på tilfartbroene på land, og fortsetter med et hovedspenn utformet som en hengebro, buebro eller forskjellige andre varianter.
Bispegata

**Bispegata** finnes flere steder i Norge:
* Bispegata (Oslo)
* Bispegata (Trondheim)
* Bispegata (Tromsø)
* Bispegata (Sarpsborg)
* Bispegata (Åndalsnes)
* Bispegata (Hamar)

## Se også
* Bispeveien
* Bispevegen
* Bispegata bru
Appenninerhalvøya

**Appenninerhalvøya**, eller **Den italienske halvøy**, er en støvelformet halvøy som ligger i Middelhavet og utgjør hoveddelen av Italia. Halvøya har fått sitt navn fra fjellkjeden Appenninene, som strekker seg gjennom hele halvøya. Det høyeste fjellet er Corno Grande. Halvøya omgis av Det liguriske hav og Tyrrenhavet i vest; Det joniske hav i sørøst og Adriaterhavet i øst. Avgrensningen av Appenninerhalvøya mot det italienske fastlandet er ikke fastlagt. En linje mellom Genova i vest og Venezia i øst betraktes som skillet.

Geografisk sammenfaller Den italienske halvøy med linje som strekker seg fra elven Magra og til Rubicon, nord for toskanske-emilianske Appenninene, som ekskluderer Posletten og de sørlige skråningene av Alpene. Hele halvøya er en del av staten Italia, unntatt mikrostatene San Marino og Vatikanstaten. I tillegg er Sicilia, Elba og andre mindre øyer, som Palagruža (italiensk: Pelagosa), som tilhører Kroatia, vanligvis betraktet som øyer utenfor kysten av Den italienske halvøy og i den forståelse geografisk gruppert sammen med den.

Temperaturen kan variere kraftig mellom den sørlige og den nordlige delen av halvøya: Temperaturen kan være helt nede i -15&nbsp;°C lengst i nord, mens det fremdeles er plussgrader i sør.

## Referanser


## Eksterne lenker
*
Synnfjorden

**Synnfjorden** er en innsjø 796 meter over havet mellom Spåtind og Skjervungfjellet i Synnfjellet i Torpa i Nordre Land kommune, Innlandet fylke. Innsjøen har tilsig fra Lenna i Skardberga naturreservat i nordvest, samt fra mindre bekker. Utløpet er i sørøst gjennom Synna til Dokka. Lenger ned i elva i overføres mesteparten av vannføringen i tunnel til Dokkfløyvatnet for å benyttes i kraftproduksjon der.

## Referanser
Ullersmo fengsel

**Ullersmo fengsel** er et fengsel i Ullensaker kommune i Akershus som ble åpnet i 1970. Fengselet var ment som avløsning for Botsfengslet i Oslo. Det benyttes for langtidsfanger fra hele landet og har plass til 250 innsatte. 60 av plassene er knyttet til Kroksrud avdeling, som er en avdeling med lavere sikkerhetsnivå. Fengselet inneholder blant annet en rusmestringsavdeling og en moderne arbeidsdrift med mekanisk verksted, snekkerverksted og konfeksjonsverksted, tilrettelagt for de som ønsker å ta fagbrev under straffegjennomføringen. Fengselet har videre en relativt stor undervisningsavdeling med plass til rundt 60 innsatte.

## Eksterne lenker
* Hjemmeside
* www.kriminalomsorgen.no
Ilestein

**Ile** eller **ilestein** en søkkestein brukt til fiskeredskap eller som ankerstein. Det er den eldste form for ankerfeste en kjenner til.

Som søkkestein er det brukt både til garn og til linefiske.

Ilet var en stein godt knyttet til et tau som ble sluppet ned til bunnen. Øvre enden av tauet ble festet i båten, slik at en kunne fiske uten for stor risiko for å drive av. Dette var viktig fordi en kunne holde seg på gode fiskeplasser. Disse fant en fram til ved å bruke med til navigasjonen.

Tauet som hang bidro til å gjøre fisken nysgjerrig, slik at den holdt seg på stedet til en hadde fått ut bunnsnøre eller pilk.

Iletauet var ofte et såkalt gresstau eller kokostau og ble brukt også til teiner og ruser. Det var hårete og fanget lett opp brenntråder fra brennmaneter som passerte.

## Referanser
Pekka Niemi

**Pekka Niemi** (født 15. november 1909, død 21. desember 1993) var en finsk langrennsløper som konkurrerte på 1930-tallet.

## Meritter
* Vinter-OL 1936 – bronse på 18&nbsp;km
* Ski-VM 1937
** Gull på 50&nbsp;km
** Sølv på 4 x 10&nbsp;km stafett
** Bronse på 19&nbsp;km
* Holmenkollrennene 1938 – Gull på 50&nbsp;km

## Referanser


## Eksterne lenker
* 
* Vinnere av Holmenkollrennene siden 1892
Anna Nicole Smith

**Anna Nicole Smith** (født **Vickie Lynn Hogan**&nbsp; 28. november 1967 i Houston i Texas, død 8. februar 2007) var en amerikansk modell og skuespillerinne som fikk sitt gjennombrudd som Playboys *[[Playmate of the Year]]* i 1993. I Norge ble hun kjent som undertøysmodell for Hennes & Mauritz samme år.

Hennes ekteskap med oljemagnaten og milliardær J. Howard Marshall, som var 63 år eldre enn henne, skapte spekulasjoner rundt hennes hensikt med ekteskapet. Etter hans død ble det innledet en lang rettslig prosess, som varte fram til hennes død. Hun fikk 532 millioner norske kroner i arv.

Hun etterlot seg ektemann  og datter Dannielynn Birkhead, født 2006.

10. september 2006 mistet Anna Nicole Smith sønnen Daniel Wayne Smith som ble 20 år gammel.

## Død
8. februar 2007 ble Smith funnet bevisstløs på et hotell i Hollywood i Florida, og alle forsøk på å redde livet hennes var til ingen nytte. I etterkant ble det lenge spekulert i dødsårsaken, og om hun ble drept eller begikk selvmord. Obduksjonsrapporten som ble lagt frem 26. mars fastslo imidlertid at var snakk om en overdose bestående av «sovepiller og minst åtte andre medikamenter».

## Filmer Anna Nicole Smith har medvirket i

* *[[Det store spranget (film)|Det store spranget]]* (1994)
* *[[Mannen med den nakne pistol 33 1/3]]*  (1994)
* *[[To the Limit (1995)|To the Limit]]* (1995)
* *[[Skyscraper (1996)|Skyscraper]]* (1996)
* *[[Anna Nicole Smith: Exposed]]* (1998)
* *[[Wasabi Tuna]]* (2003)
* *[[Illegal Aliens (film)|Illegal Aliens]]* (2007)

## Referanser


## Eksterne lenker
* 
* 
*
Synergy

**Synergy** kan vise til:

* Synergy (programvare) – et dataprogram for deling av tastatur og mus mellom flere PC-er
* *[[Synergy (Extol-album)]]* – et musikkalbum av Extol

* Synergieffekt –
Berlingo

**Berlingo** kan vise til:

* Citroën Berlingo - en bilmodell produsert av den franske fabrikanten Citroën
* Berlingo (Lombardia) - en kommune i provinsen Brescia, i regionen Lombardia, Italia
Grastau

**Grastau** eller **gresstau** var navnet på det billigste tauverket til bruk i båtliv og fiske for en del år siden.

Tauet var slått av fibre av jute, kokos eller andre vegetabilske fibre. Disse fibrene var i seg selv ganske stive, men flettingen gjorde at tauet ble rimelig føyelig ved bunting eller kveiling. Det råtnet lite i vann og forble like mykt også i våt tilstand. Ulempen var lav bruddstyrke på grunn av at fibrene var relativt korte og sprø.

Grastau ble brukt til iletau og mellom teine, åleruse og fle (flytemarkør).

Tauet var kjent som storoppsamler av «slye» (tråder fra brennmaneter), men beholdt sin popularitet på sine bruksområder på grunn av prisen.

## Se også
*Repslager
Sainte-Clotilde de Paris

Basilikaen **Sainte-Clotilde** i Paris (***Basilique Ste-Clotilde***) er en nygotisk katolsk kirke i *Rue Las Cases* i bydelen Saint-Germain-de-Pres. Den er best kjent for sine  tvillingspir som rager opp 69 meter.

Forslag om bygging av kirken ble først luftet av byrådet i Paris i 1827. Den ble tegnet av den tyske arkitekten Christian Gau fra Köln. Byggingen tok til i 1846, og etter at Gau døde i 1853 ble arbeidet videreført av Théodore Ballu. Den ble åpnet av kardinal Morlot av Paris den 30. november 1857.

Interiøret er klart og sobert. Glassmaleriene er av Thibaut, en av Frankrikes ledende glassmalerimakere på 1800-tallet. Ellers er kirken utsmykket med malerier av Lenepveu (taket i Mariakapellet) og skulpturer utført av Pradier og Duret (korsveien).  

Kirken dominerer den lille Samuel-Rousseau-parken med sine kastanjetrær, judastrær og pagodetre. Den store komponisten César Franck var i sin tid organist i kirken, ved et berømt orgel bygget av Cavaillé-Coll.  Det samme var den blinde organisten Jean Langlais.

## Referanser
Helldalsåsen

**Helldalsåsen**  er et boligområde i Fana bydel i Bergen, mellom Midtun i sør og Sædalen i nord, NV for Hardangervegen, 2-3 km øst for bydelssenteret Nesttun. Her ligger Kringlebotn skole og tettbebygde boligområder. Området dekker Kjenndalen grunnkrets, som hadde 2 639 innbyggere 1. januar 2014, og et areal på 1,41 km² og 0,02 km² ferskvann. 
Helldalsåsen omfatter i hovedsak adressene: 
*Sanddalsringen   
*Korgelia  
*Kringlebotn  
*Korgeliskaret  
*Kjenndalslia  
*Kjenndalsbrotet 
*Kjenndalsåsen 
*Kjenndalstoppen 
*Helldalssåta 
*Helldalsstølen 

## Buss
Etter at første byggetrinn av Bybanen i Bergen mellom Bergen sentrum og Nesttun åpnet sommeren 2010, ble gamle busslinje 22 (Sentrum-Nesttun-Helldalsåsen-Birkelundstoppen) erstattet av nye linje 80 fra Nesttun terminal over Helldalsåsen til Birkelundstoppen. Senere ble denne forlenget fra Birkelundstoppen til Strandkaiterminalen i sentrum. Ved Skyss sin ruteomlegging 25. mai 2021 ble linje 80 omgjort til linje 16E. Den nye linjen hoppet over en del av stoppene mellom Birkelundstoppen og sentrum. I tillegg ble traseen forlenget til Øyjorden (Ytre Sandviken). 

## Annet
NM i sykling ble arrangert i Helldalsåsen i juni 2008.

## Referanser
Aani Rysstad

**Aani Aanisson Rysstad** (1894–1965) var en bonde, smed, handelsmann og  Arbeiderparti-politiker fra Hylestad/Valle i Setesdal. Han var stortingsrepresentant fra Aust-Agder i én periode 1945–49, og ordfører i heimkommunen Hylestad i én periode 1934–37. 

Han overtok småbruket Rysstad allerede i 1908 da faren døde. I unge år var han ljåsmed, og fra 1922 var han medeier av landhandelen i bygda.

Han satt i Hylestad kommunestyre en mannsalder fra 1922 til 1955, var ordfører 1934–1937 og varaordfører 1937–1940 og 1945–1951. Under krigen var han oppnevnt som en av flere formenn i det NS-regisserte herredstyret, og var med på å representere kontinuitet og styringsevne. Han var vararepresentant til Stortinget i periodene før og etter sin egen representantperiode: 1937–45 og 1950–53. På Stortinget satt han i justiskomitéen, og var med på å legge rammene for landssvikoppgjøret.

Aani Rysstad var også spillemann, og det finnes opptak der han spiller munnharpe. 
Han skrev romanen *Lagnad. Folkelivsskildring frå Setesdal* (Oslo, 1924), oversiktskapittelet om Hylestad i bokverket *Norges bebyggelse*. og flere artikler i aviser og tidsskrift.

Stortingsrepresentant Osmund Faremo var nevø av Aani Rysstad.
## Referanser


## Eksterne lenker
*
Folk & Røvere (avis)

***Folk & Røvere*** var en radikal/anarkistisk landsdekkende månedsavis som ble produsert på UFFA i Trondheim i perioden 1986 til 1994. I januar 2025 blir det gitt ut en ny utgave.

Opplaget varierte mellom 800 og  pr. utgave. Blant andre Harald Nissen, Roger Aasegg, Magne Njåstad, Roy Krøvel, Viggo Mastad, Yngve Sæther og Håvard Houen var medlemmer av redaksjonen.

## Referanser


## Eksterne lenker
*
Fle

Fle er det gamle navnet på en flottør til markering av teiner og ruser som var satt ut. Fleet var et stykke tre som var smalhogd slik at en kunne bore hull og tre inn et tau der. Fleet var merket med bumerket til eieren ved brenning eller skåret inn.

Andre flyteredskaper kaltes bøyer og garnkuler og hadde annen bruk.

I dag er det vanligvis ei plastkanne som gjør jobben. Etter reglene skal eier fortsatt merke utestående redskap på fleet, spesielt ved hummerfangst.
Akersbakken (Oslo)

**Akersbakken** (1-39, 2-32) er en gate i strøket Gamle Aker i bydel St. Hanshaugen. Akersbakken starter i Maridalsveien ved foten av Akersberget, like nedenfor avgreningen med Uelands gate. Ved starten på Casparis gate svinger Akersbakken brått til venstre. Gaten går over i Stensberggata i krysset med Ullevålsveien. Fra Akersveien og ned til Maridalsveien er gaten enveiskjørt i den retningen.

Gaten kaltes opprinnelig «Kirkeveien», et navn som måtte oppgis etter byutvidelsen i 1878, da den nåværende Kirkeveien til Vestre Aker kirke havnet innenfor bygrensen. Gaten fikk navnet Akersbakken i 1879. Som navnet sier, var dette bygdefolks vei til sognekirken for Aker. Gaten er en del av Oslos eldste veifar, i bruk siden middelalderen. Deler av Stensberggata, Dalsbergstien og Professor Dahls gate har inngått i samme trasé.

På høyderyggen ved kirken danner Akersveien endepunktet for en annen av byens eldste veifar, Akersveien og Akersgata. Et sted i nærheten antar man at bebyggelsen til navnegården *Aker* har ligget. Her lå også inntil midten av 1800-årene Akers prestegård på hjørnet av Bergstien.

Under og bak industribebyggelsen på Akersbakken 10-12 finnes rester av det som antas å være Norges eldste gruve, Akersbergets sølvgruver. Skrenten fra Akersberget ned mot Maridalsveien er et minne om gruven, som ble drevet i en gang av den sølvholdige bergarten diabas eller «grønnstein». Gruvedriften etterlot seg en smal og dyp kløft som på folkemunne kaltes *Dragehullene*. Den gjenstående bergknausen øst for kløften ble sprengt vekk da *Asola sjokoladefabrikk* ble oppført omkring 1900. I 1977 ble rester av en tverrgående gruvegang oppdaget under byggearbeider på eiendommen.

På sørsiden av den bratte strekningen ned mot Maridalsveien ligger en inngang til de store underjordiske ølkjellerne med hvelv av tegl som ble bygget for *[[Ytteborgs Bryggeri]]* i 1840-årene, opprinnelig under et stort hus av bindingsverk som ble revet omkring 1950 etter at eiendommen ble innlemmet i Gamle Akers kirkegård. Nedenfor ølkjelleren lå tidligere en forstadsbebyggelse fra første del av 1800-årene (avbildet på veggmaleri i restaurant *Schrøder*). Bebyggelsen ble revet i etterkrigstiden, bortsett fra bindingsverkshuset på Akersbakken 14.

## Referanser


## Litteratur
* Oslo byleksikon
Martin Matsbo

**Martin Johannes Matsbo** (født 4. oktober 1911, død 6. september 2002) var en svensk langrennsløper som konkurrerte på 1930-tallet.

## Meritter
* Vinter-OL 1936
** Bronse på 4 x 10&nbsp;km stafett
** 4.-plass på 18&nbsp;km
* Ski-VM 1935
** Bronse på 4 x 10&nbsp;km stafett
** 5.-plass på 18&nbsp;km
* Ski-VM 1938
** Bronse på 4 x 10&nbsp;km stafett
** 4.-plass på 18&nbsp;km
* Holmenkollrennene 1937
** Gull på 18&nbsp;km

I 1946 var han med og stiftet skismøringsselskapet Swix, som fra 1978 har vært norskeid.

I 1988 ble det lagd en svensk dokumentarfilm om legendariske svenske skiløpere og skihoppere; «De sista skidåkarna». Her var Martin Matsbo med, sammen med mange andre, som Hjalmar Bergström, Nils «Mora-Nisse» Karlsson, Gustav Husum-Jonsson, Arthur Häggblad, Sven Selånger, m.fl.

## Referanser


## Eksterne lenker
* 
* Bilde på digitaltmuseum.no
Bengt Fjällberg

**Bengt Fjällberg** (født 15. september 1961 i Tärnaby) er en tidligere svensk alpinist.

Fjällbergs største sportslige prestasjon var i VM i alpint 1982 i Schladming, da han tok en bronsemedalje i slalåm. I verdenscupen var han blant de ti beste ved tolv tilfeller, to ganger på medaljeplass.

## VM-medaljer
* 1982 i Schladming – bronse i slalåm

## Referanser


## Eksterne lenker
*
Olaf Hoffsbakken

**Olaf Hoffsbakken** (1908–1986) var en norsk langrennsløper og kombinertløper som konkurrerte på 1930-tallet.

Også i yrkeslivet dreiv Hoffsbakken med ski. Han var fra 1935 til 1938 ansatt ved Madshus skifabrikk, men da denne flytta til Lillehammer, var Hoffsbakken i 1938 med og grunnla Gjøvik skifabrikk.

## Meritter
* Ski-VM 1934
** 6.-plass i kombinert
* Ski-VM 1935
** Sølv på 4 x 10&nbsp;km stafett (langrenn)
** Bronse på 18&nbsp;km
* Vinter-OL 1936
** Sølv i kombinert 
** Sølv på 4 x 10&nbsp;km stafett (langrenn)
* Ski-VM 1938
** Gull i kombinert
* Holmenkollrennene 1936
** Gull i kombinert
* Holmenkollrennene 1939
** Gull i kombinert
* Holmenkollmedaljen 1937 (sammen med Birger Ruud og Martin Peder Vangli).
* Vinner av Birkebeinerrennet i 1935 og 1938 (der han var den første til å gå på under 4 timer)

## Referanser


## Eksterne lenker
* 
* Vinnere av Holmenkollrennene siden 1892
* Vinnere av Holmenkollmedaljen
Teine

En **teine** er et redskap som brukes til fiske etter krabbe, hummer og kreps. Også ål ble fanget i teiner, som i tidligere tider var i trespon flettet i flaskeform. Det består av en sylinder eller kasse av sprinkelverk, med åpninger kolver hvor krepsdyra kan komme seg inn, men ikke så lett ut igjen. I tillegg er der en luke hvor en kan ta ut fangsten og legge inn agn, samt synkemiddel (stein eller sementlodd).

Teinene ble sluppet ned på steder en visste der var krabbe eller hummer, festet til et grastau med en trebit(fle) som overflatemarkør, i dag benyttes en beholder med luft eller en blåse. Fleet var merket med eiers bumerke for å unngå forviklinger.

I eldre tider ble teinene laget av treverk, mens en i dag kjøper fabrikkproduserte i nylon og plast. Alle teiner (hummer, krabbe, kreps) skal etter dagens regler være merket med fullt navn og eieridentifikasjon, av hensyn til særbestemmelsene som gjelder for dette fisket, det er også begrensninger på hummerfiske i forhold til årstider.

Fritidsfiskeres krabbeteiner skal ha minst to fluktåpninger med 80 mm diameter, slik at man minimerer risikoen for å fange hummer. På hummerteiner skal diameteren på fluktåpningene være 60 mm, slik at hummer under minstemålet kan gå ut av teinen av seg selv.

## Se også
* Ruse

## Eksterne lenker
*
Philanthropin (Frankfurt am Main)

**Philanthropin** var en av skolene til det jødiske trossamfunnet i Frankfurt am Main, og eksisterte fra 1804 til den ble stengt av nazistene i 1942. Den ble grunnlagt av Mayer Amschel Rothschild. Skolen hadde inntil tusen elever og var den største jødiske skolen i Tyskland.

Den nå fredede skolebygningen i Hebelstrasse 15-17 i Frankfurt-Nordend ble oppført i 1908. Fra 1954 til 1978 var bygningen sete for administrasjonen til den jødiske menigheten i Frankfurt, og ble så solgt til kommunen. Bygningen var sete for Dr. Hoch's Konservatorium fra 1986 til 2004. Bygningen ble så gitt tilbake til den jødiske menigheten, og bygget om frem til oktober 2006. Den offisielle gjenåpningen fulgte 31. oktober 2006. Fra høsten 2006 har bygningen vært sete for den jødiske privatskolen *I. E. Lichtigfeld-Schule*, som ble grunnlagt i 1949. Skolen har ca. 400 elever, og omfatter førskole, barneskole og ungdomsskole.

## Litteratur
* André Griemert, *Bürgerliche Bildung für Frankfurter Juden? Das frühe Philanthropin in der Kontroverse um die jüdische Emanzipation*, Tectum: Marburg 2010.
* Albert Hirsch, *Das Philanthropin zu Frankfurt am Main*. Verlag Waldemar Kramer, Frankfurt am Main 1964
* Renate Kingma, *Spuren der Menschlichkeit, Hilfe für jüdische Frankfurter im Dritten Reich*, CoCon-Verlag 2006, ISBN 3937774335 
* Eugen Mayer, *Die Frankfurter Juden*, Frankfurt am Main 1966, Verlag von Waldemar Kramer
* Gerlind Schwöbel, *Der Mandelzweig soll wieder Blüten tragen. Erinnerungen an das Philanthropin in Frankfurt zum 200-jährigen Jubiläum*. Frankfurt am Main, Verlag Lembeck, 2004, ISBN 3-87476-448-6

## Eksterne lenker
* I. E. Lichtigfeld-Schule
Schladming

**Schladming** er en by vest i delstaten Steiermark i de sentrale delene av Østerrike, nær delstatene Salzburg og Oberösterreich. Byen ligger mellom Dachsteinfjellet i nord og Niedere Tauern i sør, ved foten av Planai. Byen har cirka fem tusen innbyggere og er kjent for sitt øl, Schladminger Bier. VM i alpint 1982 og VM i alpint 2013 ble arrangert i Schladming, og i byen arrangeres hver sesong et prestisjefylt slalåmrenn i verdenscupen for menn.

## Referanser


## Eksterne lenker
*
Folk & Røvere

**Folk & Røvere** kan vise til:
*Folk & Røvere (avis)
*Folk & Røvere (band)
*Folk og Røvere (utested)

**eller**
*Folk og røvere i Kardemomme by (bok)
*Folk og røvere i Kardemomme by (film)
Olav Halse

**Olav Halse** (født 5. mai 1903, død 16. februar 1981) var en norsk maler og musiker fra Halsa på Nordmøre.

Halse debuterte på Vestlandsutstillingen i 1929, og senere holdt han en rekke separatuststillinger i Kristiansund, Ålesund, Molde, Haugesund, Volda og Hareid. Motivene i maleriene er svært varierte slik som skoginteriør, stilleben, landskap, bondestueinteriør og portretter. Han laget også noen skulpturer, og malte faner. Halse har vært med på å utsmykke en rekke kirker, for eksempel Stemshaug kirke, Valsøyfjord kirke og Gullstein kirke og en rekke kirker i Romsdal.

Halse fikk sin første undervisning i malerkunst hos konservator Ola Seter sommeren 1917 og 1918. I 1923 ble han elev på Statens Håndverks- og Kunstindustriskole, der han blant annet studerte maleri. Samtidig gikk han på Ola Abrahamssons private malerskole. Samme år som han kom inn på Statens Håndverks- og Kunstindustriskole kom han inn på Musikkonservatoriet i Oslo, der han fikk Andreas Haarklou som lærer. Vinteren 1931 var Halse elev ved Trondheim musikkskole, der han studerte orgel og praktisk modulering. Han var organist ved Halsa kirke fra 1935 til 1975. Han skrev melodi til «Halsasongen» av Jon Reitan. 

Han var bror av forfatteren Leif Halse.

## Referanser
Sapporo snøfestival

**Sapporo snøfestival**, på engelsk **Sapporo Snow Festival**, er en festival i Sapporo i Japan. Festivalen ble første gang arrangert i 1949. 
I 2002 var Norge med for første gang. Festivalen samler årlig rundt 30 deltakerland og det er rundt 300 til 400 flotte isskulpturer og annet å se på i de ukene festivalen varer. Rundt to til tre millioner mennesker besøker festivalen og det er ikke lett å finne hotellrom i Sapporo så lenge den varer.

Sapporo snøfestival arrangeres tidlig i februar hvert år, men de faktiske datoene endrer seg fra år til år.

## Galleri

Fil:SAPPORO SNOW FESTIVAL 2009 - panoramio.jpg
Fil:SAPPORO SNOW FESTIVAL 2010 - panoramio - t-konno (2).jpg
Fil:SAPPORO SNOW FESTIVAL 2011 観光大国宣言！北海道 - panoramio.jpg
Fil:第65回さっぽろ雪まつり（SAPPORO SNOW FESTIVAL 65th） - panoramio (1).jpg
Fil:US Navy 120202-N-ZI955-217 A Sailor builds an ice sculpture as part of the 63rd Sapporo Snow Festival.jpg


## Referanser


## Eksterne lenker
*
Studentkoret Blandede Akademikere

**Studentkoret Blandede Akademikere (BLAK)** er et blandet kor tilknyttet Universitetet i Bergen. Koret består av 30-40 studenter og synger et blandet repertoar. 

BLAK ble stiftet våren 1991 av Tore Kloster og Øyvind Sørum, og består av medlemmer fra Bergens læresteder for høyere utdanning. Koret dirigeres av Konrad Stokken Markvoll.

Fra 2017 til sommeren 2023 ble koret dirigert av Regine Cornelia Forthun, og fra og med høsten 2023 dirigeres koret av Konrad Stokken Markvoll.
## Korets aktiviteter
BLAK deltar regelmessig på studentkorarrangementer ved UKA i Trondheim, UKA i Ås og UKEN i Bergen. Koret opptrer også ved fakulteter og institutter på de forskjellige lærestedene i Bergen, for bedrifter og næringsliv, samt andre organisasjoner. I tillegg arrangerer koret egne konserter både før jul og til våren. 

Koret har medvirket på musikk av AURORA, sunget for HMK Harald V ved 75-årsjubileumet til Universitetet i Bergen og på Aarebrotforelesningen,, samt ved Festspillene i Bergen.. Koret deltok også på korkonkurransen *[[Syng For Oss|Nye Syng for oss]]* i Grieghallen våren 2023.

## Referanser


## Eksterne lenker
* 
* 
*  Studentkoret Blandede Akademikere Youtube
Vinter-OL 1940

**[[Vinter-OL 1940]]**, som skulle vært de femte olympiske vinterlekene, ble opprinnelig tildelt Sapporo i Japan, men ble i november 1939 avlyst på grunn av andre verdenskrig. Det var planlagt at lekene skulle arrangeres i perioden 3.- 17. februar 1940.

Tokyo ble 9. juni 1937 valgt av Den internasjonale olympiske komité (IOK) som arrangør av Sommer-OL 1940, og Japan ønsket å benytte sin opsjon på å arrangere vinterlekene samme år. Japan trakk seg som arrangør av både sommer- og vinterlekene 16. juli 1938 da den japanske staten ikke kunne garantere økonomisk støtte på grunn av den andre kinesisk-japanske krig. 

3. september 1938 ga IOK arrangementsansvaret over til St. Moritz i Sveits. Det internasjonale skiforbundet (FIS) var uenige i IOKs strenge amatørprinsipper, noe som førte til at den sveitsiske organisasjonskomiteen i oktober 1938 foreslo at alpine grener og skihopping kun skulle være demonstrasjonsøvelser. Dette forslaget ble ikke godt mottatt, og St. Moritz ble fratatt lekene etter avstemming under IOKs 39. sesjon i London 9. juni 1939. 

Garmisch-Partenkirchen i Tyskland ble så tildelt arrangementsansvaret, men trakk seg 22. november 1939 etter utbruddet av andre verdenskrig.

## Andre avlyste olympiske leker
*Sommer-OL 1916
*Sommer-OL 1940
*Sommer-OL 1944
*Vinter-OL 1944

## Referanser


## Eksterne lenker
*Garmisch-Partenkirchens organisasjonskomités offisielle rapport til IOK vedrørende forberedelser til vinterlekene i 1940 hos la84.org

## Litteratur
*
Fylkesvei 2998

**Fylkesvei 2998** går mellom Reipbanegata og Elvevegen i Larvik kommune.

Frem til 2019 hadde veien betegnelsen  fylkesvei 108 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart
Vinter-OL 1944

**[[Vinter-OL 1944]]**  skulle opprinnelig vært avholdt i Cortina d'Ampezzo i Italia. Byen ble tildelt lekene etter avstemming under IOKs 31. sesjon 9. juni 1939 i London i Storbritannia. 

Allerede ved tildelingen uttalte Henri de Baillet-Latour, daværende president i den internasjonale olympiske komité (IOK), sin skepsis til at lekene kunne gjennomføres. Lekene ble avlyst på grunn av andre verdenskrig, men det nøyaktige tidspunktet for når avgjørelsen om avlysning ble tatt er ukjent. Cortina d'Ampezzo arrangerte senere vinterlekene i 1956

## Valg av arrangørby
Tre byer søkte om å få arrangere lekene, Cortina d'Ampezzo i Italia, Montréal i Canada og Oslo i Norge. 

## Andre avlyste olympiske leker
*Sommer-OL 1916
*Sommer-OL 1940
*Vinter-OL 1940
*Sommer-OL 1944

## Referanser
Fylkesvei 110 (Vestfold)

**Fylkesvei 110 i Vestfold** gikk mellom Torstvet og Torstrand i Larvik kommune, med arm til Yttersø. Veien vaer 2,8&nbsp;km lang.

2019 ble strekningen eerstattet med fylkesvei 3000 og fylkesvei 3002.

## Kommuner og knutepunkter

## Referanser


## Eksterne lenker
* Vegvesenets vegkart
The Bouncing Souls

**The Bouncing Souls** er et amerikansk punkrock band som ble stiftet i 1987. Bandet kommer opprinnelig fra New Brunswick i New Jersey. Før de ble kjent i det nasjonale punkmiljøet, hadde de kommet med et trekk til punkrocken i New Jersey ved å spille raske og lystige sanger, noe som andre lokale band fulgte opp med. De er kjent for å ha energiske konserter.

Bandets navn er en referanse til Doc Martens' sko, som var en populær sko i punkemiljøet. Selv i dag bruker fortsatt Doc Martens-slagordet «with bouncing soles» for deres luft-polstrede såler.

## Diskografi
### Studioalbum
* 1994: *The Good, the Bad & the Argyle*
* 1996: *Maniacal Laughter*
* 1997: *The Bouncing Souls*
* 1999: *Hopeless Romantic*
* 2001: *How I Spent My Summer Vacation*
* 2003: *Anchors Aweigh*
* 2006: *The Gold Record*
* 2009: *20th Anniversary Series*
### EP-er
* 1993: *The Greenball Crew*
* 1998: *Tie One On*
* 1999: *Fight to Live*
* 2001: *Gone*
* 2009: *20th Anniversary Series: Volume One* 
* 2009: *20th Anniversary Series: Volume Two* 
* 2009: *20th Anniversary Series: Volume Three* 
* 2009: *20th Anniversary Series: Volume Four* 
### Splits
* 2002: *BYO Split Series, Vol. 4* (Sammen med Anti-Flag)
### 7" Plater
* 1991: *Ugly Bill*
* 1993: *The Argyle EP*
* 1994: *Tales of Doomed Romance*
* 1994: *Neurotic*
* 1994: *Bouncing Souls/Weston Split*
* 1995: *Split EP*
* 1995: *Johnny X*
* 1999: *Fight to Live*
* 2001: *Tales of Doomed Romance*
* 2005: *Bouncing Souls/Lucky Stiffs Split*
### Konsertalbum
* 2002: *The Bad the Worse and the Out of Print*
* 2005: *Live*
### DVD-er
* 2003: *Do You Remember? 15 Years of the Bouncing Souls*
* 2005: *Live at the Glasshouse*
### Singler og musikkvideoer
* Joe Lies fra *The Good, the Bad & the Argyle*
* East Side Mags fra *The Bouncing Souls*
* Fight to Live fra *Hopeless Romantic*
* Gone fra *How I Spent My Summer Vacation*
* True Believers fra *How I Spent My Summer Vacation*
* Kids and Heroes fra *Anchors Aweigh*
* Sing Along Forever fra *Anchors Aweigh*
* Anchors Aweigh fra *Anchors Aweigh*
* The Pizza Song fra *The Gold Record*
* Lean On Sheena fra *The Gold Record*
* Airport Security fra *20th Anniversary Series*

## Medlemmer
* Greg Attonito – vokal
* Pete 'The Pete' Steinkopf – gitar
* Bryan 'Papillon' Kienlen – bassgitar
* Michael 'Madman' McDermott – trommer

;Tidligere medlemmer:
* Shal Khichi – trommer

## Eksterne lenker
* 
* 
* 
* Offisiell myspace
* Intervju med Greg Attonito (2007)
* Bouncing Souls intervju 
* Intervju med Bryan (2003)
Fylkesvei 3046

**Fylkesvei 3046** går mellom Torsholt i Siljan og Kvelde i Larvik kommune.

Strekningen ble fastlagt 2019, og består av de tidligere fylkesvei 215 (Telemark) og fylkesvei 215 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Moheia

**Moheia** er en sentral bydel i Mo i Rana i Rana kommune i Nordland. Her ligger den lokale fotballarenaen og Studiested Moheia.  

## Referanser
José Luis Chilavert

**José Luis Félix Chilavert Gonzáles** (født 27. juli 1965 i Luque) er en tidligere målvakt fra Paraguay. Hans styrker som målvakt var smidighet, lynraske reflekser og stor rekkevidde.

I løpet av karrieren spilte han for klubbene Club Guaraní (Paraguay), San Lorenzo de Almagro (Argentina), Real Zaragoza (Spania), Vélez Sarsfield (Argentina), RC Strasbourg (Frankrike) og Peñarol (Uruguay).

I tillegg til at han var meget god til å forhindre mål, var Chilavert også en meget målfarlig keeper. Han scoret totalt 59 mål for de forskjellige klubblagene han spilte for, i tillegg til 8 mål på 69 (eller 74) landskamper. Det var særlig frispark som var hans varemerke, men han scoret også flere mål på straffespark.

Chilavert ble kåret til verdens beste målvakt i 1995, 1997 og 1998. I desember 2003 opplyste han at han skulle legge opp.
## Referanser

## Eksterne lenker
* 
* Ukas legende: José Luis Chilavert
Naddodd

**Naddodd** (fra norrønt *Nadd* = *Orm* og *Odd*) var en nordmann som var den første som så Island en gang rundt år 860.

Naddodd var født i Agder i Norge og var blant de som bosatt seg på Færøyene etter at Grim Kamban var den første som hadde bosatt seg der i 825.

Det var på sjøfarten over fra Norge til Færøyene at Naddodd og to andre menn ble slått ut av kurs av en storm og kom lengre mot øst enn ventet. De kom til østkysten av et land de ikke hadde hørt om før. De gikk i land ved ei bukt og et høyt fjell som siden ble kalt for ved Reidarfjellet (Reyðarfjörður). Naddodd utforsket omgivelsene og klatret opp på toppen av fjellet for å se etter røyk etter folk, men så intet og slo dermed fast at landet var ubebodd. Da høsten kom heiste han seilet for å komme seg videre til Færøyene. Da begynte det å snø mye på fjellet, og han kalte således landet for Snølandet, «Snæland». Dette landet ble senere kjent som Island.

Naddodds navn går igjen på en skulpturert stein på Bressay på Shetland som ble oppdaget en gang på 1850-tallet og har siden vært en gåte for forskerne. På steinen finnes det oghaminskripsjoner med blanding av piktiske og norrøne ord: 

:CROSCC NAHHTVVDDARRS DATTR ANN

Dette har blitt fortolket som «kors til minne for Naddodds datter Ann».

Det kan dog ikke bevises at denne faren til kvinnen Ann er den samme som den Naddodd som oppdaget Island. Det har også blitt hevdet at Naddodd seilte videre og oppdaget Amerika 150 år før Leiv Eiriksson, men det er kun spekulasjoner.

## Referanser


## Se også
* Landnåmstiden – om oppdagelsen og bosetningen av Island
The World of Lily Wong

***The World of Lily Wong*** var en tegneserie av Larry Feign (en amerikaner bosatt i Hongkong) som ble laget i årene 1986 til 2001. Den løp i en rekke aviser, blant annet storavisene *[[The Standard|Hongkong Standard]]* og *[[South China Morning Post]]* fra november 1986 til mai 1995; *[[The Independent]]* fra mars 1997 og juni 1997 (for å følge forberedelsen av *The Handover* – Storbritannias tilbakeføring av kronkolonien til Folkerepublikken Kina, og så i *[[The Standard|HK iMail]]* fra mai 2000 til september 2001.

Navnet *The World of Lily Wong* er et spill på den meget populære spillefilmen The World of Suzie Wong *(Suzie Wongs verden)* fra 1960, som også utspiller seg i Hongkong. 

Tegneserien fulgte sin protagonist Lily Wong, en kantonesisk ung kvinne i Hongkong (mens byen fremdeles var styrt av britene).

Hennes foreldre, hennes rampete bror Rudy og hennes ektemann, en *[[gwailo]]*, var med i ofte satiriske kommentarer til nyhetsbildet i og rundt Hongkong og Kina, og for å sammenligne kultur og politikk i Orienten og den vestlige verden. 

Seriens kritikk av menneskerettighetsbrudd i Folkerettighetene motiverte Amnesty International til å gi Feign priser i 1996 og 1997.

Larry Feigns politiske dialog i Lily Wong-serien gjorde at de medier som stod Fastlandet nærmest etterhvert tok avstand fra serien. Han ble oppsagt av South China Morning Post. Det hjalp lite at serien også fremførte kritikk blant annet av vestlige folk i Hongkong. 

I en seks måneders lang periode ble tegneserien gjenopplivet på engelsk og kantonesisk fra 2007 til mars 2008. 

## Eksterne lenker
* Larry Feign's ''The World of Lily Wong'' offisiell webside – klikk på "archive"
* Toonhound-profil
Arrangert ekteskap

Et **arrangert ekteskap** er et ekteskap der valget av ektefelle blir gjort av foreldrene eller andre familiemedlemmer/bekjente av de to som skal gifte seg. Denne formen for ekteskap er spesielt vanlig i enkelte arabiske land og i India. Også i Europa og vesten var arrangerte ekteskap tidligere vanlig i høyere sosiale lag. Det er en glidende overgang mellom arrangert ekteskap og ekteskap der ektefellene har funnet hverandre selv. Noen ganger brukes uttrykket semi-arrangert ekteskap om ekteskap som hvertfall delvis er inngått med familiens assistanse/godkjennelse. I vestlig tradisjon var det lenge vanlig at en mannlig beiler spurte sin tilkommendes far om tillatelse til å gifte seg med hans datter («anholdt om hennes hånd»), en tradisjon som i en viss grad holdt seg til det 20. århundre, men som i dag er blitt sjelden.

Et arrangert ekteskap som gjennomføres til tross for at minst én av partene er motvillige, kalles tvangsekteskap. I samfunnsdebatten blir ofte disse begrepene blandet, og det kan iblant være vanskelig å skille dem fra hverandre. Et arrangert ekteskap går først over til å være et tvangsekteskap når en eller begge partene utsettes for sterkt press eller tvinges til å inngå ekteskap. Mens tvangsekteskap er forbudt ved lov i Norge og en rekke andre land, er arrangerte ekteskap fullt lovlige.

I Magnus Lagabøtes landslov, et lovverk gjeldende for hele Norge gitt i 1276, beskrives lover for ekteskap i Arvetallet. I avsnittet "Om kvinners giftermål" står det blant annet: *Far og mor skal råde for bortgifting av døtrene sine, hvis de lever. Hvis de ikke lever, skal de nærmeste farsfrendene råde for det. Giftingsmannen​ skal fastsette [[medgift]] og tilgave for sin kvinnelige slektning på den måten de blir enige om.* I avsnittet "Hvis en kvinne gifter seg uten samtykke" står det blant annet: *Hvis en kvinne gifter seg uten samtykke fra sin far, bror eller mor, eller fra den som er hennes lovlige giftingsmann, da har hun forbrutt all den arv som kunne tilfalle henne fra den tid.*

## Referanser


## Se også

* Ekteskap
* Tvangsekteskap
* Barneekteskap

## Eksterne lenker
* 
* Om arrangert ekteskap , fra nettstedet tvangsekteskap.net
Frognerveien (Oslo)

**Frognerveien** (1-67, 2-64) er en vei i bydel Frogner som går fra Solli plass til Frogner hovedgård, hvor den etter krysset med Nobels gate fortsetter videre vestover som Halvdan Svartes gate. Veien passerer 
Frogner plass. Navnet har gaten fått fordi den oppsto som landevei til Frogner-gårdene. Den krokete traséen på mye av veistrekningen røper at dette var en gårdsvei som ble utvidet og regulert etter at den ble innhentet av den voksende byen.

I 1902 anla Kristiania Elektriske Sporvei linjen fra Drammensveien ved Solli Plass til Frogner plass.

## Bygninger

## Referanser


 
 
 



## Litteratur
* 
* 
* 
* 

## Eksterne lenker
*
Smil

**Smil** er et grunnleggende følelsesuttrykk og en grimase hvor mange av musklene i ansiktet trekkes sammen. Spedbarn begynner å smile omkring seks uker gamle, ofte når de ser andre ansikter.
 
Smil brukes som oftest for å uttrykke glede og vennlighet, og smilet tolkes derfor vanligvis positivt over hele verden. Å smile gjør at hjernen produserer mer endorfin, som i sin tid minsker smerte.  Det finnes flere typer smil, både med åpen og lukket munn. De fleste mennesker ser intuitivt forskjell på et «ekte», oppriktig ment smil og et «falskt», tilgjort smil, og tolker følelsene hos andre mennesker riktig. Et hjertelig smil vises i hele ansiktet, også i «smilende» øyne, og ikke bare i oppadvendte munnviker eller blottede tenner.

For dyr har denne sammentrekningen av ansiktsmuskler en annen betydning enn for mennesker. Hos sjimpanser kan et «smil» være uttrykk for frykt, mens det hos bjørner, hunder og andre som blotter tennene, kan være en truende grimase.

## Annet

* Mange ansatte i servicenæringer har gått på «smilekurs» for å lære å behandle kunder og andre vennlig og hjelpsomt.
* Thailand kalles tradisjonelt «smilets land», blant annet på grunn av sin gavmilde natur og sin vennlige, smilende befolkning. 

* De første smil-merkene, de såkalte smileys, oppstod i USA i 1963.
* «Den smilende (eller leende) buddha» kalles også Hotei og er en tjukk lykkegud i buddhistisk, taoistisk og shintoistisk tradisjon. Hotei stammer opprinnelig fra en kinesisk munkefigur.

## Se også
* Latter
* Smiley

## Referanser

## Eksterne lenker
*
Maxfield Parrish

**Maxfield Parrish** (født 25. juli 1870, død 30. mars 1966) var en amerikansk maler og illustratør. Han er særlig kjent for sine dekorative og romantiske illustrasjoner, blant annet til eventyr for barn, utført som oljemalerier i klare farger og ofte dramatiske komposisjoner. Parrish var fast illustratør i *[[Collier's]]*

Parrish studerte ved Howard Pyles klassiske illustrasjonsskole Brandywine School.

## Arbeider (utvalg)

Fil:Maxfield Parrish - Cardinal Archbishop Sat on His Shaded Balcony (1901).jpg|Cardinal
Fil:Dinky Bird by Maxfield Parrish, 1904.jpg |*The Dinky Bird* 1904
Fil:Princess Parizade Bringing Home the Singing Tree.jpg|*Princess Parizade Bringing Home the Singing Tree*. Olje på papir
Fil:From The Story of Snow White, Maxfield Parrish, 1912.jpg|Fra *The Story of Snow White* 1912. Olje på tre
Fil:Cadmus teeth.jpg|Illustrasjonen *Cadmus Sowing the Dragon's Teeth* fra *A Wonder Book and Tanglewood Tales* av Nathaniel Hawthorne fra omkring 1908.
Fil:Dream_garden.jpg|Veggmosaikken *The Dream Garden* i forlagshuset Curtis Publishing Company i Philadelphia i USA bygger på en illustrasjon av Maxfield Parrish.


## Referanser


## Eksterne lenker
* Biografi og bildeksempler (på engelsk)
* Bildegalleri (på engelsk)
* Bildegalleri over tre sider (på engelsk)
* Eventyrillustrasjoner av Maxfield Parrish (på engelsk)
* Om Parrish' liv og arbeid (på engelsk)
* Tidlige barnebokillustrasjoner (søk på «Parrish», på engelsk)
Fausto Radici

**Fausto Radici** (født 24. september 1953 i Bergamo, død 14. april 2002 i Peia, Valle Seriana) var en italiensk alpinist. Fra 1973 til 1978 var han en av de sterkeste slalåmkjørerne i den alpine verdenscupen.

Bare tre år gammel mistet Radici synet på det venstre øyet på grunn av grønn stær. Til tross for dette utviklet Radici seg til en av verdens fremste slalåmkjørere. Han vant europacupen i alpint sammenlagt sesongen 1972/73. Sammen med landslagskollegene Gustav Thöni og Piero Gros var han på midten av 1970-tallet en av få alpinister som var i stand til å ta opp kampen med svenske Ingemar Stenmark.

Radici oppnådde for første gang en plassering blant de 10 beste under et storslalåmrenn i Val-d’Isère i 1973. Senere var det først og fremst slalåm han hevdet seg i. Mellom desember 1973 og januar 1978 oppnådde han 29 topp 10-plasseringer. Han hadde bare én olympiadeltakelse, under OL 1976 i Innsbruck. Han var en av favorittene til å ta slalåmgullet, men kjørte ut. I storslalåm endte han på 7.-plass.

## Verdenscupseire

## Litteratur
* Roberto Della Torre: *Un uomo meraviglioso. Lo sci e le opere di Fausto Radici.* Lampi di Stampa, Milano 2004

## Referanser


## Eksterne lenker
*